CELEX: 62016CN0042
Language: lt
Date: 2016-01-26 00:00:00
Title: Byla C-42/16: 2016 m. sausio 26 d. pareikštas ieškinys byloje Europos Komisija/Suomijos Respublika

4.4.2016   
            
            
               LT
            
            
               Europos Sąjungos oficialusis leidinys
            
            
               C 118/12
            
         2016 m. sausio 26 d. pareikštas ieškinys byloje Europos Komisija/Suomijos Respublika
   
   (Byla C-42/16)
   (2016/C 118/15)
   Proceso kalba: suomių
   
      Šalys
   
   
      Ieškovė: Europos Komisija, atstovaujama J. Hottiaux ir I. Koskinen
   
      Atsakovė: Suomijos Respublika
   
      Ieškovės reikalavimai
   
   Komisija prašo:
   
               —
            
            
               konstatuoti, kad išduodama vairuotojo pažymėjimų, kurių galiojimas baigiasi 2033 m. sausio 18 d., dublikatus Suomijos Respublika neįvykdė įsipareigojimų pagal 2006 m. gruodžio 20 d. Europos Parlamento ir Tarybos direktyvos 2006/126/EB (1) dėl vairuotojo pažymėjimų 1 straipsnį ir 7 straipsnio 2 dalį ir kad neprisijungdama prie Europos Sąjungos vairuotojo pažymėjimų tinklo Suomijos Respublika neįvykdė įsipareigojimų pagal tos pačios direktyvos 7 straipsnio 5 dalies d punktą,
            
         
               —
            
            
               priteisti iš Suomijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Vienas iš pagrindinių Direktyvos 2006/126/EB tikslų yra sustiprinti vairuotojo pažymėjimų saugumą. Direktyvoje nustatyti terminai padeda įgyvendinti šį tikslą ir taikyti naujausius metodus siekiant užkirsti kelią vairuotojo pažymėjimų klastojimui bei įgyvendinti direktyvoje nurodytus su kelių eismo saugumu susijusius tikslus. Pagal Direktyvos 2006/126/EB 1 straipsnį nacionalinis vairuotojo pažymėjimas turi būti atitikti I priede pateiktą Bendrijos vairuotojo pažymėjimo modelį. Šios direktyvos 7 straipsnio 1 dalyje nustatyti vairuotojo pažymėjimams keliami reikalavimai, o 2 dalyje nustatytas vairuotojo pažymėjimų, išduotų nuo 2013 m. sausio 19 d., administracinio galiojimo terminas. Suomijoje vairuotojo pažymėjimų dublikatų, išduotų nuo 2013 m. sausio 19 d., administracinis galiojimo terminas gali būti ilgesnis nei numatyta Direktyvos 2006/126/EB 7 straipsnio 2 dalies a ir b punktuose.
   Pagal Direktyvos 2006/126/EB 7 straipsnio 5 dalies d punktą valstybės narės turi naudotis Europos Sąjungos vairuotojo pažymėjimų tinklu, jam pradėjus veikti. Šis Europos Sąjungos vairuotojo pažymėjimų tinklas buvo sukurtas ir pradėjo veikti 2013 m. sausio 19 d. Kadangi Suomija neprisijungė prie Europos Sąjungos vairuotojo pažymėjimo tinklo (RESPER), ji negali tinkle patikrinti, ar įvykdytos vairuotojo pažymėjimo išdavimo sąlygos. Kitos valstybės narės negali bendradarbiauti su Suomija ir patikrinti, ar įvykdytos vairuotojo pažymėjimo išdavimo sąlygas bei pasikeisti duomenimis. Taigi vis dar neįmanoma pasikeisti duomenimis su Suomija naudojantis Europos tinklu, kaip kad numatyta Direktyvos 2006/126/EB 15 straipsnyje.
   
      (1)  OL L 403, p. 18.